Nitro Express

Nitro Express je rad nábojov, ktoré sa používajú v puškách veľkého kalibru určených na lov veľkých zvierat, napríklad slonov. Názov týchto nábojov je odvodený od zápalnej látky, ktorú používajú. Tá je totiž zložená z nitrocelulózy a nitroglycerínu. Nábojnice sú väčšinou rovné, čiže nemajú krček.

Niektoré z nábojov patriace do tohto radu

.450 Nitro Express
.450 Nitro Express neoznačuje jeden náboj, ale niekoľko. Všetky sú skonštruované na účely lovu veľkej zveri ako sú napr. slony. Všetky tieto náboje používajú strelu kalibru .458" a majú podobnú balistickú charakteristiku. Používa sa v zbraniach typu dvoják, kedy sú dve hlavne vedľa seba a každá z nich má svoju spúšť.

.450 Nitro Express 3.25"
Tento náboj bol vyvinutý okolo roku 1895 J. Rigbym. Je odvodený od náboja na čierny strelný prach .450 Black Powder Express.

Špecifikácia:
 priemerná hmotnosť strely: 480 grainov
 priemerná úsťová rýchlosť: 700 m/s
 priemerná úsťová energia: 12 406 J
 priemer strely: .458"
 priemer okraja nábojnice: .670"
 dĺžka nábojnice: 3,25"

Nábojnica je dlhá 3,25", okraj má priemer .670"

.450 Nitro Express #2 3.50"
450 Nitro Express #2 3.50" bol vyvinutý v roku 1903. Tento náboj používa rôzne navážky korditu so strelou o hmotnosti 480 grainov.

.470 Nitro Express
Špecifikácia:
 priemerná hmotnosť strely: 500 grainov (32,4 g)
 priemerná úsťová rýchlosť: 730 m/s
 priemerná úsťová energia: 8 600 J

.577 Nitro Express
Tento náboj je známy tiež pod názvom .577 Nitro Express 2.75" (existuje totiž ešte jeho variant označovaný ako .577 Nitro Express 3"). Išlo o štandardný náboj lovcov slonoviny v 19. a na začiatku 20. storočia.

Pôvodne sa do neho používal čierny strelný prach. Neskôr sa prešlo na bezdymový strelný prach. Pušky komorované na tento náboj sa stále vyrábajú. Najznámejšími výrobcami sú Heym, Holland & Holland a James Purdey.

Špecifikácia:
 priemerná hmotnosť strely: 700 grainov
 priemerná úsťová rýchlosť: 610 m/s
 priemerná úsťová energia: 9000 J
 priemer strely: .585" (14,86 mm)
 dĺžka nábojnice: 2,75" ()

.600 Nitro Express
.600 Nitro Express bol predstavený v roku 1903. Ide o náboj druhého najväčšieho kalibru v sérii Nitro Express (ale najväčší v praxi používaný, pretože .700 Nitro Express bol skonštruovaný až v 90. rokoch 20. storočia, keď už sa slony príliš nelovili). Bol vyvinutý pre zbrane na slony. Väčšina lovcov ho považuje za príliš silný hlavne čo do spätného rázu pre čokoľvek iného než naliehavú obranu pred útočiacim zvieraťom (napríklad levom alebo slonom). Vzhľadom na to, že náboj sám je väčší než .577 Nitro Express, tak aj zbraň pre neho komorovaná musí byť väčšia a tým pádom aj ťažšia a z tohto hľadiska už ide o extrémne maximum, ktoré je profesionálny lovec schopný používať. Preto bol tiež .577 Nitro Express oveľa obľúbenejší a používanejší.

Vzhľadom na vysokú hmotnosť zbrane (často aj ) zbraň nesie lovcovi nosič. Pretože keby bol lovec vyčerpaný nosením zbrane, tak by mohol mať problémy dostatočne rýchlo zamieriť a vystreliť. Keď sa strieľa na slony, tak tento náboj je schopný rýchlo skoliť slona aj bez toho, aby bol zasiahnutý mozog.

Väčšina pušiek komorovaných na tento kaliber je väčšinou ručne vyrábaná. Výroba jednej pušky môže trvať aj niekoľko mesiacov.

Špecifikácia a balistické vlastnosti:
 hmotnosť projektilu: 900 grainov (58,3 g)
 u ústia hlavne:
 rýchlosť: 1 950 ft/s (/s)
 energia: 7 591 ft.lbf (10,29 kJ)
 :
 rýchlosť: 1 794 ft/s (/s)
 energia: 6 427 ft.lbf (8,713 kJ)
 doba letu: 0,08 s
 :
 rýchlosť: 1 646 ft/s (/s)
 energia: 5 413 ft.lbf (7,339 kJ)
 doba letu: 0,17 s

.700 Nitro Express
.700 Nitro Express je náboj vyvinutý firmou Holland & Holland, ktorá sídli v Londýne v Spojenom kráľovstve a jej zamestnancami Jimom Bellom a Williamom Feldsteinom v roku 1988.

Konštrukcia tohto náboja vznikla zväčšením náboja .600 Nitro Express

Ide asi o najsilnejší lovecký náboj (ešte silnejším puškovým nábojom je .50 BMG, ktorý bol ale navrhnutý na vojenské použitie).

Špecifikácia:
 priemerná hmotnosť strely: 1000 grainov (64,8 g)
 priemerná úsťová rýchlosť: 650 m/s
 priemerná úsťová energia: 12 000 J (pri ručnom prebíjaní nábojov je možné dosiahnúť až 20 300 J)

Synonymá názvov
.450 Nitro-Express 3.¼"
11,6 × 82,5 R
11,65 × 82,9 R
11,6 × 82 R
.450 Long
.450 3.¼"
DWM 70 71 268
GR 77
SAA 8650A
(11,6 × 82,5 R)

.470 Nitro-Express
.470 Nitro-Express Rigby 3.¼"
.470 Nitro-Express 3.¼"
.470 Cordite
(11,9 × 82,5 SR)

.500 Nitro-Express 3"
.500 Long
12,75 × 76,4 R
12,9 × 76 R
DWM 72
GR 139
SAA 8965A
(12,7 × 76 R)

.577 Nitro-Express 3"
(14,5 × 76 R)

.600 Nitro-Express 3"
SAA 9720
(15,7 × 76 R)

.700 Nitro-Express 3.½"
SAA 9920
(17,8 × 88,8)

Porovnateľné náboje
 .585 Nyati
 .577 Tyrannosaur
.475 A&M Magnum
 .460 Weatherby Magnum
 .50 BMG

Referencie

Pozri aj 
Zoznam nábojov do ručných zbraní
Zoznam nábojov do pušiek
Typy striel
Palná zbraň

Strelivo